Diari Oficial de la Generalitat Valenciana


Sumari del DOGV 1899, del 09-11-1992 (1992/826324)

RESOLUCIÓ de 21 d'octubre de 1992, de la Universitat Politècnica de València, per la qual convoca proves selectives per a l'ingrés com a personal laboral fix en llocs vacants de la plantilla de personal d'aquesta.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1899

Data del DOGV
:   09-11-1992

Secció del DOGV
:   AUTORITATS I PERSONAL

Número del document
:   1992/826324


Data del document
:   21-10-1992

Organisme emissor
:   Universitat Politècnica de València

Tipus de document
:   Resolució

RESOLUCIO de 21 d'octubre de 1992, de la Universitat Politécnica de Valencia, per la qual convoca proves selectives per a l'ingrés com a personal laboral fix en llocs vacants de la plantilla de personal d'apesta.  
Fent ús de les facultats que em confereix l'article 48 del Decret 145/85, del 20 de setembre, i d?acord amb el que es disposa en el Conveni Col·lectiu del Personal Laboral de les Universitats Públiques de la Comunitat Valenciana, s?acorda la convocatòria de proves selectives per a l?ingrés, com a personal laboral fix, per als llocs de treball que s'especifiquen en l'annex I, a la Universitat Politècnica de València, segons les següents:  
BASES DE LA CONVOCATORIA  
1. Normes generals  
1.1. Es convoquen proves selectives per a cobrir, amb personal laboral de nou ingrés, els llocs vacants dels quals la categoria professional, les funcions i la localitat de destinació figuren especificats en l'annex I.  
1.2. Les característiques dels llocs convocats i les condicions de treball seran les regulades en el vigent Conveni Col·lectiu per al Personal Laboral de les Universitats Públiques de la Comunitat Valenciana (DOGV núm. 1.257, de 05.03.90) i per les normes que es pogueren adoptar en un futur.  
1.3. L?acompliment del lloc quedarà sotmès a la llei 53/84, de 26 de desembre, en matèria d'incompatibilitats.  
2. Procediment de selecció  
2.1. El procediment de selecció dels aspirants es realitzarà pel sistema de concurs-oposició lliure.  
2.2. Fase d'oposició. Constarà dels exercicis que tot seguit s'indiquen, tots ells de caràcter obligatori i eliminatoris.  
Primer exercici. Consistirà en la realització d'una prova teòrica sobre coneixements de les matèries relacionades amb les funcions a realitzar, d'acord amb el que es disposa en l'annex I.  
Segon exercici. Consistirà en la realització d'una prova pràctica relacionada amb el lloc de treball objecte de la convocatòria.  
2.3. Fase de concurs. Es realitzarà un concurs de mèrits, que es valorarà segons el barem establert en la base 8.2, i que només es farà efectiva si se supera la fase d?oposició. En aquest cas se sumarà a la puntuació obtinguda en les proves.  
Entrevista personal. La fase de concurs finalitzarà amb una entrevista personal davant el tribunal per a valorar les aptituds professionals del candidat, segons les funcions que cal realitzar, i contrastar la seua experiència amb les exigències del lloc.  
En el supòsit que l'aspirant no es presentàs a l?entrevista personal, s?entendria que hi renuncia, llevat que justifique degudament davant el tribunal la no assistència per causa de força major o malaltia.  
3. Requisits dels aspirants  
1 3.1. Per a ser admesos a la realització de les proves selectives els aspirants hauran de reunir els següents requisits:  
a) Tenir la nacionalitat espanyola.  
b) Haver fet els 18 anys el dia que finalitze el termini de presentació de sol·licituds.  
c) Trobar-se en possessió de la titulació acadèmica requerida per a l'acompliment del lloc de treball, segons consta en l'annex I, a més dels altres requisits i condicions expressades en la descripció del lloc.  
d) No trobar-se inhabilitat penalment per a l?exercici de funcions públiques.  
e) No haver estat separat, mitjançant expedient disciplinari, de cap administració o ocupació pública.  
4. Sol·licituds  
4.1. Els qui vulguen prendre part en aquestes proves selectives hauran de fer-ho constar en la sol·licitud, segons el model de l'annex II, que serà facilitat gratuïtament al Servei de Gestió de Personal i Afers Generals de la Universitat Politècnica de València, camí de Vera, s/n, València, edifici rectorat.  
4.2. Les sol·licituds s'adreçaran al Rector de la Universitat Politècnica de València., camí de Vera, s/n, 46733, València, en el termini de 15 dies hàbils, comptadors a partir de l?endemà de la publicació d'aquesta convocatòria en el Diari Oficial de la Generalitat Valenciana.  
4.3. La presentació de sol·licituds podrà fer-se al registre central de la Universitat Politècnica de València, camí de Vera, s/n, 46363, València, edifici rectorat, o en qualsevol de les formes establertes en l'article 66 de la Llei de Procediment Administratiu. Juntament amb la sol·licitud haurà de presentar-se, obligatòriament, la documentació següent:  
- Fotocòpia del DNI.  
- Currículum professional.  
- Fotocòpia compulsada de la titulació acadèmica exigida com a requisit o que s'al·legue com a mèrit.  
- Acreditació documental (amb originals o còpies compulsades) de l?experiència, la formació, els coneixements i els altres mèrits relacionats amb el lloc que s'al·leguen com a mèrits en el currículum vitae.  
Els drets d?examen seran els que s?esmenten a continuació i s'ingressaran en el compte corrent número 68509862430426 Taxes de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València, camí de Vera, s/n, 46663, València.  
Grup A: 2.430 PTA  
Grup B: 1.622 PTA  
Grup C: 1.350 PTA  
Grup D: 810 PTA  
Grup E: 515 PTA  
El justificant de pagament dels drets d'examen es realitzarà amb la impressió del segell en la sol·licitud de l?esmentada entitat o de qualsevol de les seues oficines.  
5. Admissió dels aspirants  
5.1. Acabat el termini de presentació de sol·licituds, l?òrgan convocant dictarà una resolució, que es publicarà en el Diari Oficial de la Generalitat Valenciana, i que contindrà la 'llista d'admesos i exclosos. Els aspirants exclosos tindran un termini de deu dies, comptadors a partir de la publicació de la resolució, per a poder esmenar el defecte que va motivar la seua exclusió.  
5.2. Transcorregut el termini anterior i esmenats els defectes, es dictarà resolució amb la llista definitiva d?admesos, que es publicarà en el Diari Oficial de la Generalitat Valenciana, i s?establirà també, amb almenys quinze dies d'anticipació, la data, el lloc i l?hora de l?inici dels exercicis.  
6. Tribunal qualificador  
6.1. El Tribunal qualificador d'aquestes proves tindrà la composició que figura en l'annex III d'aquesta resolució.  
6.2. El Tribunal no podrà constituir-se ni actuar sense l'assistència, almenys, de tres dels seus membres.  
6.3. Els membres del tribunal, els assessors especialistes i ajudants estan subjectes als motius i causes generals d'abstenció i recusació dels articles 20 i 21 de la Llei de Procediment Administratiu.  
6.4. Els tribunals podran utilitzar, sempre sota la seua direcció i control directe, ajudants i assessors especialistes amb la finalitat d'accelerar les proves.  
6.5. Durant el desenvolupament de les proves selectives, el tribunal resoldrà tots els dubtes que pogueren sorgir en l'aplicació d'aquestes normes.  
6.6. Per a comunicacions i altres incidències, el tribunal tindrà la seua seu al camí de Vera, s/n, 46902, València, edifici rectorat.  
6.7. El tribunal que actue en aquestes proves percebrà les assistències previstes en la Llei de la Generalitat Valenciana 7/1989, de 20 d'octubre, de Taxes.  
6.8. El tribunal adoptarà les mesures oportunes per a garantir que els exercicis siguen corregits sense que es conega la identitat dels aspirants.  
7. Desplegament dels exercicis  
7.1. Els aspirants seran convocats per a cada exercici en crida única. Aquells que no hi compareguen seran exclosos de l'oposició.  
7.2. L?ordre d'actuació, en aquells exercicis que ho requeresquen, s'iniciarà segons ho aprove el tribunal i es publicarà en la crida a les proves.  
7.3. Iniciades les proves, el tribunal farà públic l'anunci de la realització de la resta d'exercicis al local en què s'haja realitzat l'anterior, amb quaranta-vuit hores com a mínim d'anticipació.  
7.4. Les proves selectives es faran a València capital.  
8. Qualificació dels exercicis  
8.1. Fase d?oposició. Cada un dels exercicis de caràcter obligatori i eliminatori es valorarà de 0 a 10 punts i s'haurà d'obtenir, per a aprovar, un mínim de 5 punts en cada un.  
8.1.2. La puntuació total de la fase d'oposició s'obtindrà sumant les puntuacions obtingudes pels aspirants en els dos exercicis eliminatoris.  
8.2. Fase de concurs. La valoració dels mèrits del concurs es realitzarà per deliberació conjunta dels membres del tribunal qualificador, segons el barem que tot seguit es determina:  
a) Mèrits acadèmics. Es valoraran les titulacions de grau superior a la requerida i que tinguen relació amb les funcions del lloc objecte del concurs-oposició, fins a un màxim de 2 punts.  
b) Experiència professional. Es valorarà fins a un màxim de 5 punts l'experiència professional dels aspirants en funcions semblants a les inherents al lloc de treball, amb un límit d?1 punt com a màxim per any complet de serveis.  
c) Altres mèrits. Es valoraran fins a 1'50 punts altres mèrits que corresponguen a qualificacions específiques que hagen de reunir els candidats, segons les característiques dels llocs de treball (coneixement d'idiomes, informàtica, cursos de formació i perfeccionament, etc.)  
d) Entrevista personal. Es valorarà fins a 1'50 punts.  
8.2.1. El tribunal publicarà en la seua seu, el lloc, la data i l?hora en què s'iniciaran les entrevistes amb els aspirants que hagen superat la fase d?oposició i l?ordre de la seua intervenció.  
La qualificació, final de les proves serà determinada per  
la suma de les obtingudes en la fase de concurs i en la fase d'oposició.  
9. Llista de seleccionats  
9.1. En acabar cada exercici, el tribunal farà públic, en els llocs d'examen i en el tauler d?anuncis de la seu central, la llista de persones que superen l?esmentat exercici.  
9.2. Una vegada acabats els exercicis, el tribunal farà pública la llista dels aspirants que obtingueren les millors puntuacions en les proves selectives, incloent-hi la fase d?oposició i fase de concurs. Aquesta llista es configurarà per ordre de puntuació de major a menor, i s'interromprà quan el nombre d'inclosos coincidesca amb el de vacants que s'han de proveir. Solament els inclosos en aquesta llista, que només podrà ser igual al nombre de vacants que s'han de proveir, podran ser declarats aprovats.  
9.3. En cas d?empat, l?ordre s?establiria segons la major puntuació obtinguda per les persones aspirants en el primer exercici de la fase d'oposició. Si l?empat persistís, aquest es dirimirà per la puntuació en el segon exercici i si encarà continuàs, es resoldria mitjançant sorteig públic entre aquests.  
9.4. El tribunal trametrà la llista de persones aprovades, segons l?ordre obtingut en la suma de les puntuacions de la fase d'oposició i fase de concurs, que només podrà ser igual al nombre de lloes que s'han de proveir. No obstant això, el tribunal igualment podrà fer pública una llista complementària en què figure la puntuació obtinguda per la resta de les persones aspirants no seleccionades, però que superaren les proves, i posat cas que algun dels sol·licitadors no arribàs a formalitzar el contracte corresponent, s'inclouria en la proposta el sol·licitador que el segueix per ordre de puntuació.  
Al mateix temps, es conformarà amb les persones aspirants no seleccionades una borsa de treball, a la qual s?acudirà per a formalitzar contractes de duració determinada; aquestes persones seran cridades per ordre de puntuació.  
10. Presentació de documents  
10.1. En el termini de vint dies naturals des que es faça pública la llista d'aprovats en el Diari Oficial de la Generalitat Valenciana i abans de formalitzar els contractes, els seleccionats hauran d'aportar els documents següents:  
a) Justificant que acredite estar en possessió de la titulació exigida per a ocupar la placa.  
b) Certificat de naixement expedit pel registre civil corresponent.,  
c) Declaració jurada o promesa de no haver estat separat, mitjançant expedient disciplinari, de cap administració o ocupació pública.  
d) Certificat mèdic acreditatiu de no patir malaltia o defecte físic que impedesca l'acompliment de les funcions corresponents, expedit pels serveis provincials del Ministeri de Sanitat i Consum o pels organismes competents de les comunitats autònomes.  
10.2. Els qui dins del termini indicat, i tret de casos de força major no presentaren la referida documentació no podran ser contractats i quedaran anul·lades totes les seues actuacions, sense perjudici de la responsabilitat en què pogueren haver incorregut per falsedat en la seua instància. En aquest supòsit, el tribunal podrà proposar la inclusió en la llista de personal aprovat, en el mateix nombre de persones excloses, i tot seguint l?ordre de puntuació, a aquelles que, havent superat els exercicis de la fase d?oposició, haguessen quedat fora pel límit de llocs que s'havien de proveir (apartat 8.1.2 de les bases).  
11. Formalització dels contractes  
11.1. L?òrgan competent formalitzarà un contracte de caràcter indefinit. Mentrestant, l'aspirant no tindrà dret a cap percepció econòmica.  
11.2. El personal que supere satisfactòriament el període de prova establert en el Conveni Col·lectiu del Personal Laboral de les Universitats Públiques de la Comunitat Valenciana adquirirà la condició de personal laboral fix.  
12. Norma final  
La convocatòria, les seues bases i tots els actes administratius que es deriven d'aquesta i de les actuacions del tribunal podran ser impugnades, per part dels interessats, segons els recursos establerts en la vigent Llei de Procediment Administratiu.  
València, 21 d'octubre de 1992. - El Rector de la Universitat Politècnica de València: Justo Nieto Nieto.  
Tribunal qualificador Titulars  
- Un vice-rector o persona en qui delegue.  
- Dos representants de la universitat designats pel rector.  
- Dos representants del comitè d?empresa, un de cadascuna de les centrals sindicals més representatives.  
- La Cap del Servei de Personal, que hi farà de secretària, amb veu però sense vot.  
ANNEX I  
Codi del lloc: L/90/86 i L/91/87.  
Denominació del lloc de treball: Tècnic Mitjà de Laboratori.  
Catalogació: B 16 A  
Nombre de llocs convocats: 2  
Destinació:  
L/91/86 Departament de Biologia Vegetal, a l?EUET Agrícoles d'Orihuela.  
L/91/87 Departament de Biologia Vegetal, a la localitat de València.  
Jornada:  
L/91/86 Horari de matí i una vesprada de 2 hores i 30 minuts  
L/91/87 Jornada partida, de dilluns a divendres, matí i vesprada  
Requisits:  
- Títol d?enginyer tècnic, formació professional de tercer grau, diplomat o equivalent, diplomat universitari, arquitecte tècnic o titulat equivalent.  
Funcions generals:  
- Manteniment i control dels laboratoris de la unitat.  
- Manteniment i posada al punt de l?instrumental de laboratori  
- Preparació de reactius i dels dispositius experimentals per al desenvolupament de les pràctiques de laboratori.  
- Posada al punt de les tècniques analítiques i instrumentals  
- Execució dels aspectes experimentals del treball d'investigació del laboratori que li siguen encomanades.  
- I totes aquelles funcions inherents al lloc de treball i categoria professional.,  
Coneixements: sobre els quals versaran el 1r i 2n exercicis:  
1. Essers vius i biologia. La vida. Biologia: concepte i facetes Composició química dels éssers vius. La química del carboni. Descripció funcional dels quatre grans grups de substàncies: carbohidrats, lípids, proteïnes i àcids nucleics.  
2. La cèl·lula com a unitat fonamental dels éssers vius. Història del coneixement de la cèl·lula. Concepte de cèl·lula. Forma i volum. Mètodes d?estudi i observació. Estructura de la cèl·lula vegetal. Estructura de la cèl·lula procariota. diferències entre cèl·lula procariota i eucariota. Diferències entre cèl·lula vegetal i animal.  
3. Estructura de la cèl·lula. Citoplasma. RE aparell de Golgi. Lisosomes. Ribosomes. Microtúbuls. Vacúols. Substàncies ergàstiques Membranes cel·lulars: membrana plasmàtica i altres membranes.  
4. El metabolisme i la seua regulació. Energia dels sistemes tancats. Anabolisme i catabolisme. Concepte de ruta metabòlica. Acoblament energètic: l'ATP. Velocitat de la reacció metabòlica: enzims. Enzimologia: naturalesa, nomenclatura i classificació. Complex ES. Regulació del metabolisme: quantitat d'enzim; modificació de l'activitat enzimàtica (fotomodulació); compartimentització. Factors que influeixen l'activitat enzimàtica. Especificitat de coenzims. Inhibició competitiva i no competitiva. Desnaturalització.  
S. Autotròfia: cloroplastos i fotosíntesi. Concepte d'autotròfia i heterotròfia. Cloroplastos: organització estructura i, autonomia genètica parcial i formació. Altres plastos. Fotosíntesi: fotoquímica, i pesura i processos que la componen. Diferents tipus de fotosíntesi. Quimiosíntesi: concepte i comparació amb la fotosíntesi. Rutes alternatives: plantes C-4 i plantes crassulàcies.  
6. Metabolisme energètic. Respiració. La mitocòndria. La glucòlisi: estudi del procés i rendiment energètic. Fermentacions: processos i rendiment energètic. Mitocòndries: localització, estructura i funció. Oxidació del piruvat (cicle de Krebs). La cadena respiratòria. Rendiment energètic. Mesura de la respiració: respiròmetre de Warburg. Quocient respiratori. Factors que influeixen sobre l'activitat de la respiració.  
7. Intercanvis cel·lulars: membranes. Necessitat del transport passiu, actiu i facilitat. Transport actiu: permeabilitat, potencial químic. Transport actiu i facilitat. Cinètica de l'absorció en qualitat de la concentració. Intercanvis hídrics. Absorció passiva. Potencial hídric.  
8. El nucli. El nucli en repòs: característiques generals, dimensions, número relació nucli-plasma. Morfologia i constitució. Membrana nuclear. Carioplasma. Nuclèol. Divisió nuclear. Meiosi. Cromosomes. Poliploïdia.  
9. Biosíntesi. Síntesi d?ADN. Síntesi d?ARN. Tipus d?ARN. Síntesi de proteïnes. Regulació de la síntesi proteica.  
10. La paret cel·lular: estructura, formació i composició química. Modificacions secundàries de la paret cel·lular: lignificació, suherificació, cutinització, gelificació, pigmentació, mineralització. Diferenciacions de la paret: plasmodesmes i porus.  
Histologia vegetal  
11. Concepte d'histologia. Nivells morfològics d?organització: protòfits (unicel·lulars, cenobis, plasmodis); tal·lòfits (cons. D?agregació, colònies, tal·lus filamentosos, tal·lus formats per vertaders teixits); briòfits, cormòfits.  
12. Histologia de les plantes vasculars teixits meristemàtics. Introducció. Teixits meristemàtics: concepte i característiques citològiques. Classificació. Meristemes apicals, intercalars i laterals. Meristemes primaris i secundaris. Divisió cel·lular i tipus d?aparedament.  
13. Teixits adults: parenquimàtics i mecànics. Concepte de teixit adult. Característiques generals. Classificació. Teixits parenquimàtics. Forma i disposició dels teixits parenquimàtics. Estructura i contingut: clorofíl·lic, de reserva, aerífer, aqüífer, altres parènquimes. Teixits mecànics o de sosteniment: col·lènquima i esclerènquima. Estructura, formació, localització, missió.  
14. Teixits conductors. Introducció. Xilema: formació i classificació. Tipus de cèl·lules del xilema. Ultrastructura del floema: formació i classificació. Tipus de cèl·lules del floema. Ultrastructura. Feixos vasculars.  
15. Teixits secretors i laticífers. Concepte. Estructures secretores externes: tricomes i glàndules. Nectaris. Osmòfors. Hidatodes. Estructures secretores internes: cèl·lules secretores i espais secretors. Laticífets: concepte i classificació. Distribució a la planta.  
16. Teixits protectors. Epidermis. Estructura de l?epidermis. Cèl·lules epidèrmiques. Estomes: funció, localització, nombre, contingut, tipus, funcionament. Tricomes. Rizodermes: pels absorbents; localització, formació; funció; avantatges biològics.  
Morfologia i anatomia del corm  
17. El tall. Concepte. Origen. Morfologia externa del brot. L?àpex del tall. disposició dels teixits primaris. Primordis foliars i laterals. Estructura primària. Creixement en grossor: càmbium vascular i suberogen (estructures, desenvolupaments i localitzacions). Estructura secundària. Liber i tronc. Tipus de talls. Classificacions. Metamorfosi i adaptacions. Sistemes de ramificació.  
18. La fulla. Concepte. Origen. Anatomia de la fulla típica. Anatomia de la fulla en plantes C-3 i C-4. Desenvolupament de la fulla. Morfologia foliar: principals classificacions i adaptacions.  
19. L?arrel. Concepte. Origen de l'arrel. Disposició dels teixits primaris. Estructura primària. Creixement en grossor: càmbium vascular i càmbium suberogen. Estructura secundària. Connexió vascular entre brot i arrel. Morfologia de l'arrel: tipus, classificacions, metamorfosi. Arrels laterals.  
20. La flor. Concepte. Parts de la flor. Ontogènia i histologia de la flor. Verticils florais: calze, calicle, corol·la, androceu i gineceu. Desenvolupament dels sacs pol·línics. formació i estructura dels òvuls. Placentació. Formació del sac embrionari i fecundació. Inflorescències: concepte i classificació. Pseudants. Diagrames i fórmules florals.  
21. El fruit. Introducció. El fruit: concepte, estructura. Origen i desenvolupament del fruit. Classificacions del fruit.  
22. La llavor. La llavor. Característiques generals. Formació, parts i classificació. L?embrió. Disseminació de fruits i llavors.  
Fisiologia de les plantes  
23. Desenvolupament: creixement i diferenciació. Concepte de creixement. Característiques. Creixement de la cèl·lula vegetal. Mesura del creixement. Regulació del desenvolupament intern, ambiental i hormonal. Ritmes de creixement. Distribució del creixement a la planta. Diferenciació. Diferenciació i totipotència cel·lular.  
24. Fitohormones, auxines. Concepte general. Les hormones vegetals com a reguladores del creixement. Les auxines: estructura, localització i acció fisiològica. Distribució en els vegetals. Auxines de síntesi.  
25. Altres hormones vegetals. Gibberel·lines, citocinines i etilé: conceptes, localització, llocs de síntesi i paper fisiològic. Factors que influeixen sobre la seua activitat. Inhibidors: àcid abscíssic (localització i acció fisiológica). Influència dels factors ambientals sobre el contingut d?ABA.  
26. Medi ambient i desenvolupament vegetatiu de les plantes. Introducció. Regulació endògena (hormonal i genètica) i ambiental. Temperatura i desenvolupament. Termoperiodicitat. Fotomorfogènesi. El sistema del citocrom. Fotosíntesi: productivitat de les plantes.  
27. L?aigua en les plantes, transpiració. L?aigua en les plantes: concepte i magnitud de la transpiració. Necessitat de la transpiració. Lloc de la transpiració. Estomes i eficàcia. Factors externs que afecten la velocitat de la transpiració. Mecanismes de control de l?obertura estomàtica. Gutació.  
28. Nutrició mineral. Composició inorgànica de les plantes. Elements minerals essencials: macroelements i microelements. Deficiències minerals. Metabolisme dels minerals. Relacions quantitatives entre nutrició mineral i estat de les plantes. Diagnòstic de l?estat nutricional: anàlisi foliar. Fixació biològica del N2.  
29. Absorció i transport d'elements minerals. Absorció i transport de sals minerals: l'arrel com a òrgan d?absorció. Factors que influeixen sobre la cinètica de l'absorció de sals minerals. Visió general de l?absorció i de la via de transport en la planta. Absorció foliar.  
30. Transport en el floema. El floema com a sistema conductor de soluts. Naturalesa de les substàncies transportades pel floema. Intensitat i velocitat del transport. Fonts i desguassos. Efecte dels factors ambientals sobre el transport. Mecanismes de transport pel floema.  
31. Germinació de llavors. Viabilitat de les llavors i poder germinatiu. Desenvolupament de les llavors. Producció i emmagatzematge de substàncies de reserva. Funció de les fitohormones en la maduració de les llavors. Germinació. Factors que afecten la germinació. Aspectes metabòlics de la germinació. Regulació de la germinació. Desenvolupament inicial de la plàntula: jovenesa. Correlacions: dominància apical.  
32. La floració i el seu control: fotoperiodicitat i vernalització. Creixement reproductiu i el seu control. Fotoperiodicitat i floració: descobriment, concepte i tipus de resposta. Percepció fotoperiòdica i estat induït. Naturalesa hormonal de l?estímul de floració. Vernalització: descobriment i concepte. Floració en les plantes amb independència del medi ambient: alternança de producció.  
33. Reproducció. Reproducció vegetativa: propàguls, bulbs i estolons. Factors que controlen la seua formació. Reproducció sexual: pol·linització i fenòmens d'incompatibilitat. Apomixi. Multiplicació per estaquetes: arrelament. Multiplicació «in vitro». Empeltament.  
34. Fisiologia del fruit. Formació i reeixida del fruit. Partenocàrpia i els sens tipus. Creixement del fruit: corbes de creixement. Nutrició del fruit en desenvolupament. Maduració del fruit: fruits climatèrics i no climatèrics.  
35. Latència de gemmes i llavors. Latència de gemmes. Inducció de la latència. Cessament de latència. Regulació hormonal. Latència de llavors. Tipus de latència. Paper de les cobertes seminals en la latència de les llavors. Desaparició de la latència.  
36. Senescència i abscisió. Fases de la vida de les plantes: jovenesa, maduresa, vellesa. Tipus d'envelliment i processos metabòlics associats. Causes de l'envelliment. Senescència de les plantes. Senescència de les fulles. Zona d'abscisió. Abscisió de fulles i fruits.  
37. La planta enfront de les condicions adverses. Fisiologia de les plantes en condicions adverses: secor, altes temperatures, baixes temperatures, salinitat, embassament i vent.  
Sistemàtica  
38. Sistemàtica i evolució: principis generals. Teoria de la descendència. Parentiu i semblança: concepte, investigació. Taxonomia: categories i unitats taxonòmiques. Nomenclatura: concepte i mètodes. Classificació del regne vegetal.  
39. Algues. Característiques generals. Morfologies. Multiplicació. Distribució i mode de vida de: cianofícies, xantofícies, clorofícies, feofícies, rodofícies.  
40. Fongs. Característiques generals. Multiplicació, fecundació i cicle de vida. Situació taxonòmica i classificació. Ascomicets. Basidiomicets i deuteromicets (imperfecte). Distribució i mode de vida dels fongs.  
41. Briòfits i pteridòfits (arquegoniades). Briòfits: característiques, reproducció, procés de desenvolupament i cicle de vida. Sòtuació taxonómica i classificació. Distribució i mode de vida dels briòfits. Pteridòfits: característiques generals, reproducció, processos de desenvolupament i cicle de vida. Situació taxonòmica, filogènia i classificació. Distribució i mode de vida dels pteridòfits.  
42. Gimnospermes. Introducció. Característiques generals i cicle de vida. Subdivisió coniferofitins: característiques i classificació. Famílies: ginkgoinàcies, pinàcies, cupressàcies i taxàcies. Esporòfit, gametòfit, pol·linització, fecundació i formació de l'embrió. Subdivisió cicadofitins: característiques generals.  
43. Angiospermes. Introducció. Cicle de vida d'una angiosperma: gametòfit masculí i gametòfit femení. Diferències amb les gimnospermes. Evolució i classificació de les angiospermes.  
44. Angiospermes dicotiledònies. Sistemes de classificació de les plantes. Característiques generals, famílies més importants i relacions filogenètiques de les diferents subclasses.  
45. Angiospermes monocotiledònies. Característiques generals. Filogènia. Classificació. Característiques, famílies més importants i relacions filogenètiques de les diferents subclasses.  
46. Introducció a la corologia. Concepte de fitogeografia (geobotànica). Distribució geogràfica de les unitats sistemàtiques i les seues causes. Arees continues i disjuntes. Concepte d'endemisme Introducció a la fitocenologia. Descripció i ordenació de les comunitats vegetals. Concepte de successió. Concepte de clímax.  
Mèrits: entre altres es consideraran com a mèrits per a aquest concurs:  
- Experiència prèvia en desenvolupament d'investigació, preferiblement els aspectes tècnics.  
- Experiència en tècniques analítiques i instrumentals i, particularment, de cultiu «in vitro», valoració i espectrometria.  
- Es valorarà el coneixement d'informàtica (tractament de textos, paquets informàtics simples).  
- Es considerarà mèrit addicional el coneixement de l'anglès.